Amor molecular.

Psiquisme atòmic.

Els àtoms tenen una complexa vida física, psíquica i emocional. No són meres unitats de massa composta girant per l'espai segons unes lleis físiques preestablertes. No, què va! Això és el que pensaria qualsevol científic que observés els seus moviments i els volgués transcriure numèricament. Ja sabeu que no veiem la realitat tal com és sinó tal com som. Si volem regularitats, aquí les trobareu.

Bàsicament s'enfronten a dos problemes, tal com ens passa als humans. Un ve de la seva estructura interna que desconeixen del tot. Saben que tenen nucli i escorça. L'escorça té vàries capes d'electrons que poden variar conferint així una autèntica personalitat a cada àtom. Coneixen la seva naturalesa dinàmica i saben que es mantenen vius per una constant recerca de l'equilibri entre els seus components. També necessiten la relació amb els altres àtoms de l'entorn. I aquest és el segon camp de batalla. Es relacionen a través de l'intercanvi d'energia. La finalitat: Cada

àtom busca electrons. El procediment: Cada àtom se situa de forma estratègica buscant la posició més favorable per capturar energia aliena i protegir la pròpia. El resultat: Cada

àtom reorganitza massa electrònica.

Ideologia atòmica.

Entre els àtoms, com entre tots els éssers que no saben res de forma definitiva, hi havia unes hipòtesis que jugaven el paper de justificacions finalistes. Eren les explicacions que segons ells regulaven el seu propi destí. Entre elles, n'hi havia dues de gran acceptació. La primera era que qualsevol pèrdua d'electrons era dolenta i qualsevol augment, bo. La segona era la consideració que el pitjor que els podia passar era la seva desintegració. (Això es produïa quan es quedaven sense electrons)

"T’arrancaré electrons fins que et desintegris", o "Tant de bo es dispersin els teus electrons per sempre", o "Que et quedi l'escorça seca", "que el teu nucli es vegi desequilibrat per manca d'electrons", etc... eren les malediccions pitjors i més temudes. "àtom descorçat", "Tens menys electrons que un hidrogen" (que en té un) o "No tens prou nucli per mantenir ni un electró" eren insults freqüents que se sentien als camps de futbol.

H1, l'àtom d'hidrogen del que us vull parlar era un àtom filòsof que sempre havia dubtat d'aquests convencionalismes. Vivia, si així es pot dir, en un medi determinat, la descripció del qual no té cap importància perquè no afecta el més mínim a la història de la seva recerca. H1 no sabria dir des de quan es plantejava aquelles preguntes. Sabia que si les podia formular era senyal que les podria respondre. Això l'animava.

Al llarg de la seva vida havia interactuat com tots amb molts altres àtoms. Les relacions atòmiques són prou complexes. Aquesta obsessió per absorbir energia semblava ser l'únic motiu de relació. Augmentar l'energia tenia el gran avantatge que en un proper contacte hi havia més possibilitats d'èxit. H1 pensava que molts àtoms només vivien per agafar energia que només usaven per seguir agafant energia. Quin absurd!

Qüestionar l'inqüestionable.

De les seves cavil·lacions en va sortir una agosarada teoria. Potser la finalitat dels àtoms no és només caçar energia, sinó usar-la. Va provar de situar-se d'una altra manera en els seus intercanvis ocasionals amb altres àtoms i veure què passava. Un dia que va coincidir amb altres

àtoms, va acostar-s'hi de forma totalment oberta i gens defensiva. Tenia els electrons de la darrera capa molt lliures i els va oferir amb una generositat que s'assemblava molt a l'amor. El que va passar va ser que els àtoms propers se'ls van apoderar i van fugir. Ell va quedar debilitat, però només en la seva estructura superficial. En la seva consciència profunda va sentir que l'intercanvi no podia jutjar-se. Havia estat quelcom essencialment natural. No podia condemnar aquell àtom xuclador sense condemnar a tota la naturalesa i les seves lleis. Va pensar que alguna cosa devia justificar l'existència de tanta avidesa per part dels àtoms. Segur que tenien bons motius. Sí, ja ho entenia. Era la pròpia convicció que l'acumulació d'energia era per ella mateixa bona. Això actuava com una llei irresistible que obligava els àtoms a robar-se uns als altres. Com que ja havia decidit que aquella llei no anava amb ell, no es preocupava. Seguia relacionant-se amb els àtoms i ara l'absència de la fixació absorbidora li deixava molta consciència lliure per observar l'autèntica naturalesa de les coses. Va veure que un cop qüestionat el primer principi (agafar energia és bo i perdre'n dolent), el segon tampoc tenia massa valor. Pensava que la pròpia identitat només era valuosa si tenia algun sentit. Si no era capaç de trobar un destí o causa final, no veia quina necessitat tenia de seguir mantenint l'equil·libri entre nucli i escorça.

Sociologia atòmica. Els enllaços.

Les relacions entre àtoms ja he dit que són complexes. En general els

àtoms més estables tendeixen a mantenir relacions tambés més estables. A la societat atòmica existeixen també els enllaços. No són matrimonials,

és clar, ja que encara desconeixen el contracte, però son enllaços que mantenen i asseguren les relacions entre àtoms diferents. Aquests enllaços s'estableixen per mutu acord i arriben per pura inèrcia. De sobte, noten que les forces minigravitatòries es compensen i que la unió entre àtoms deriva fàcil, fluïda i estable. Si no hi ha interferències externes, aquestes unions romanen fixes molt temps.

Això li va passar a l'àtom H1 quan va trobar l'àtom O1. De seguida van notar que tenien una gran afinitat en llurs moviments i compensacions energètiques. Es van unir i van ajuntar les seves propietats començant així una comunió que s'augurava feliç. Malgrat els enllaços, les unions entre àtoms requereixen un treball continu. No es poden refiar de la rutina ja que el constant intercanvi d'electrons propicia la inestabilitat i demana una reestructuració de la relació. No és infreqüent que molts àtoms hagin de desfer el seu vincle i acabin en divorci. (Normalment els problemes greus en aquestes situacions només apareixen quan hi ha neutrinos pel mig.)

La unió d'H1 i O1 fou feliç i positiva. Anaven canviant d'estadi sempre mantenint l'enllaç que permetia noves unions fructíferes. Un dia, un 26 de juny per ser exacte, H1 i O1 van conèixer H2. Fou una trobada impactant perquè tan bon punt es van intercanviar energia van saber que es coneixien d'alguna cosa. Era sorprenent la familiaritat de la seva relació. Hi havia un component màgic i inexplicable. Tots tres se sentien ben atrets i units en un estat que no sospitaven que pogués existir. Quan es van equilibrar, cosa que va passar al cap de pocs temps, van començar a percebre les coses de forma no individual. Semblava que tots tres participaven d'una única estructura, que compartien la ment i l'essència.

Consciència emergent.

Ells no ho sabien, però en realitat ja no eren tres àtoms, sinó una molècula d'aigua, d'H2O. L'aigua té una estructura preestablerta i unes propietats que superen amb molt la dels àtoms. Són propietats no quantitativament diferents, sinó qualitativament diferents. Per això només qui coneix l'aigua, i ells encara no la coneixien com a tal, podia interpretar el que els estava passant. Per culpa de no saber el que era l'aigua ells parlaven de màgia, de misteri, de transcendència.

Van aparèixer progressivament noves vivències radicalment positives. Unes eren admirades perquè suposaven la pèrdua de limitacions que abans patien. Així la seva relació no era ambiciosa ni envejosa. Tot de cop van sentir que no es podrien ofendre mai més, que era impossible fer-se mal uns als altres, que la sensació de solitud havia desaparegut no com a possibilitat sinó com a concepte. Va desaparèixer la por a perdre energia i també el desig de posicionar-se defensivament en la relació envers hipotètics absorbidors d'energia.

Però més fascinant resultava tota la gamma de nous poders perceptius que contradeien el seu sentit comú. No sentien una atracció purament química com la dels enllaços, sinó que tenia un sentit, una dimensió superior i emergent. Sabien que la seva relació seria eterna i que arribats en aquell estadi ja no calia fer cap esforç per mantenir i reforçar la unió. Ja era complerta en aquell nivell i només calia viure-la amb plenitud. Una immensa sensació de lleugeresa i acompliment els envaïa.

Tenien una coneixença encara molt feble i imperfecta de la seva nova naturalesa i per això tot el dia estaven repetint-se les paraules d'agra<\o>ment i lloança innecessàries. Es recordaven la perfecció mútua (aquositat) i anaven descobrint que la bellesa que veien en els altres àtoms ja estava en ells (liquiditat) i no en la disposició més o menys graciosa dels electrons. "Una cosa no és absolutament bonica fins que no ocupa el lloc que li correspon", pensava H1. "Res no és absolutament bo fins que no és conscient del que és, no del que fa ni de com està", deia H2. Els àtoms no eren bells per la seva estructura sinó per l'unitat superior que formaven. "No

és un somni" deia O1. "Ara sés que estic despert." Deixaven de buscar el plaer en la posició per centrar-se en l'estat. La perfecció no es manifestava en el funcionament de cada part autònoma sinó en el sentit de la globalitat. "Ets aigua" es deien uns als altres quan volien concretar la perfecció que percebien. (és clar, donat que havien creat el concepte d'aigua a partir dels altres àtoms, no era estrany que veiessin tot el poder de l'aigua en ells.)

Continuaven intercanviant energia amb altres àtoms però no perdien mai la posició "mental" d'aigua. Encara que els àtoms combinessin i intercanviessin energia amb altres àtoms, no hi havia cap perill, cap risc, cap emoció negativa. Al contrari, tota la molècula d'aigua es felicitava i animava els intercanvis energètics dels seus àtoms.

>En un moment donat H1, O1 i H2 es preguntaven si la seva unió no era altra cosa que un enllaç químic especialment afortunat. Però després l'evidència els va fer veure que no. El desig d'apoderar-se d'energia ja no existia, la necessitat de mantenir, controlar i dirigir la relació havia desaparegut i la identificació personal ara es veia com una circumstància anecdòtica, prou divertida però anecdòtica. Cert que el flux dolç d'intercanvi d'energia es produïa i molt més abundosament que abans, però la relació no estava estructurada en funció d'aquest intercanvi. Es produïa i la buscaven, no com una finalitat sinó com una fidelitat, un pur acte d'amor i de fusió.

En aquest estat d'eufòria meravellosa van passar part de la seva existència. Sempre units pels vincles del coneixement de que formaven una unitat superior els àtoms van perdre la seva identitat atòmica i es van predisposar a transcendir-se. Només faltava que les coses passessin per elles mateixes. Ells estaven conformes i a punt. No s'aferraven a preocupacions atòmiques, no temien la desintegració ni obviaven els compromisos d'intercanvi energètic. Estaven plantats en aquella identificació amorosa i clara i esperaven amb activa i apassionada paciència el moment de fer el següent aprenentatge. Intuïen l'essència dels líquids, però encara no els podien conceptualitzar. Què pot fer un líquid?, fins on pot arribar? Què sap l'aigua? i sobretot, què pot arribar a saber?. No tenien, per no tenir, ni la petita intuïció de la gota d'aigua, però la van tenir quan van comprovar que eren moltes les molècules d'H2O. Llavors es van atrevir a somniar en un cel d'aigua, un mar blau, una visió mística d'oceans engendrant vida.